OpenLLM-France/wikimedia huggingface dataset:
# Víctor Cerdà Martín

Víctor Cerdà Martín (1946, Palma, Mallorca) és un químic analític mallorquí que s'ha centrat en la recerca en el camp de l'automatització dels laboratoris i l'anàlisi mediambiental.
Cerdà es llicencià el 1969 en ciències químiques a la Universitat de Barcelona i s'hi doctorà el 1973 amb la tesi Sobre la fracción ligera del alquitrán de extracción procedente de la pirólisis de maderas duras, sota la direcció de Francisco Buscarons i Luis Eek Vancells. Ha estat professor de la Universitat de Barcelona (1970-72, 1974 i 1978-82), de la Universitat de Tarragona (1974-78), de la Universitat de Valladolid (1981-82) i de la Universitat de les Illes Balears des del 1982.
El 1986 fundà l'Association of Environmental Sciences and Techniques, AEST, de la qual n'és president; fou vicepresident (1988-92) de la Sociedad Española de Química Analítica, i és membre de diferents associacions i revisor de diferents revistes científiques. És coautor dels llibres Quimiometría (1988), An introduction to laboratory automation (1990), Espectroscopía atómica analítica (1990), Evaluación del impacto ambiental (1992), Contaminación radioactiva (1992), Wastewater Quality Monitor (1996), Tratamiento de datos experimentales (1997), Fundamentos de Química Analítica (1998), Métodos Electroanalíticos I (editor i autor, 2001), Introducción a la Química Analítica (2004), Introducción a los métodos de análisis en flujo (2006), Temas Avanzados de Quimiometría (2007), An introduction to flow analysis (2009), Flow Analysis: A Practical Guide (2014). També és autor o coautor de capítols de diferents obres i ha publicat més de 700 articles científics.

## Referències

* 1 2 Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 377. ISBN 84-8661702-2.
* 1 2 3 «Víctor Cerdà. Personal data». UIB. [Consulta: 3 febrer 2016].
# Weymouth (desambiguació)

«Weymouth» té aquests significats:
* Weymouth, Dorset, Regne Unit.
* Weymouth (Massachusetts), Massachusetts, Estats Units.
* Weymouth (Canadà), Nova Escòcia, Canadà.
* Weymouth (Austràlia), Tasmània, Austràlia.
* Weymouth (Nova Zelanda), Auckland, Nova Zelanda.
# Vocal tancada anterior no arrodonida

La vocal tancada anterior no arrodonida es representa amb una [i] en l'AFI, és a dir, la lletra i minúscula. És un so present a gairebé totes les llengües del món.
Acústicament, té el primer formant al voltant dels 300 Hz i el segon sobre els 2000Hz.

## Característiques

* És una vocal perquè no hi ha obstrucció total del pas de l'aire.
* És una vocal oral perquè no hi ha obertura del canal nasal.
* És una vocal alta o vocal tancada perquè la base de la llengua puja a la posició més alta possible a tocar del paladar sense arribar a crear una constricció que faria considerar el so una consonant.
* És una vocal anterior perquè la llengua s'avança cap a l'exterior a la posició més endavant possible.
* És una vocal no arrodonida perquè s'articula amb els llavis distesos, en la posició ordinària.

## En català

El català posseeix aquest so, que apareix a tots els dialectes i tant en posició àtona com tònica, com per exemple a "fill".
En la representació escrita, es representa amb la lletra "i". Si s'ha d'accentuar, sempre porta accent tancat, per exemple "veí". Pot portar dièresi per trencar un diftong (és una vocal feble), per exemple "veïna".
Alfabet fonètic internacional :
Vocals :
Anterior
Quasi- anterior
Central
Quasi- posterior
Posterior
Tancada
•iy
•ɨʉ
•ɯu
•ɪʏ
•ɪ̈ʊ̈
ʊ
•eø
•ɘɵ
•ɤo
•e̞ø̞
•əɵ̞
•ɤ̞o̞
•ɛœ
•ɜɞ
•ʌɔ
•æ
ɐ
•aɶ
•äɒ̈
•ɑɒ
Quasitancada
Semitancada
Mitjana
Semioberta
Quasioberta
Oberta :
Consonants :
Les taules contenen símbols fonètics que potser no es mostrin correctament en alguns navegadors. :
# Vocalització de l'alfabet siríac

Zava (en siríac ܙܘܥܐ vol dir 'moviment') és el sistema de vocalització de l'alfabet siríac. Es distingeixen dues variants que s'han conservat fins al dia d'avui de zava: el sistema jacobita (occidental) i el sistema nestorià (oriental). Els dos estàndards conserven la llargada de les vocals, és a dir, existeixen les vocals curtes i les vocals llargues. Per aquesta raó les vocals "a" i "i" tenes dos signes en lloc d'un. A part de signes per dissenyar les vocals, alfabet siríac utilitza una sèrie de signes diacrítics, com ara: rukkaha, kuššaia, kanuna, s'ame i talkana.

## Vocalitzacions nestorianes o madnḥāyā

La taula següent mostra les vocals (vocalitzacions) de l'alfabet siríac, a base de la lletra bēt (ܒ). La vocal hvasa està transmesa a través de mater lectionis de la lletra yōḏ (ܝ), i les vocals rvaha i rvasa — a través de mater lectionis de la lletra wāw (ܘ). Amb els dos punts es marca la vocal llarga.
| vocal | nom | nom en siríac | pronunciació |
| ܒܵ | Zqapa | ܙܩܦܐ | aː |
| ܒܲ | Ptaha | ܦܬܚܐ | a |
| ܒܹ | Zlama qыšya | ܙܠܡܐ ܩܫܝܐ | eː |
| ܒܸ | Zlama pšыqa | ܙܠܡܐ ܦܫܝܩܐ | e |
| ܒܝܼ | Hvaṣa | ܚܒܨܐ | i |
| ܒܘܿ | Rvaha | ܪܘܚܐ | o |
| ܒܘܼ | Rvaṣa | ܪܒܨܐ | u |

## Vocalitzacions jacobites o sertā

| vocal | nom | nom en siríac | pronunciació |
| ܒܳ | Zqapa | ܙܩܦܐ | aː o o |
| ܒܰ | Ptaha | ܦܬܚܐ | a |
| ܒܶ | Rvaṣa | ܪܒܨܐ | e |
| ܒܺܝ | Hvaṣa | ܚܒܨܐ | i |
| ܒܽܘ | ʕṣaṣa | ܥܨܨܐ | u |

## Fonts consultades

* Краткий русско-ассирийский словарь. В. В. Шуманов СПБ. 1993.
* Классический сирийский язык. А. Е. Акопян. 2010.
# Volta a Eslovènia 2017

La Volta a Eslovènia 2017, 24a edició de la Volta a Eslovènia, es disputà entre el 15 de juny al 18 de juny de 2017 en quatre etapes, amb inici a Koper i final a Novo Mesto. La cursa formava part del calendari de l'UCI Europa Tour 2017, amb una categoria 2.1.
El vencedor fou el polonès Rafał Majka (Bora-Hansgrohe), per davant l'italià Giovanni Visconti (Bahrain-Merida) i l'australià Jack Haig (ORICA-Scott), segon i tercer respectivament.

## Equips

L'organització convidà a prendre part en la cursa a dinou equips:
* Dimension Data, UAE Team Emirates, ORICA-Scott, BORA-hansgrohe, Bahrain Merida Pro Cycling Team, Wilier Triestina-Selle Italia, Androni Giocattoli, Gazprom-RusVelo, Nippo-Vini Fantini, Adria Mobil, Sangemini-MG.Kvis, Tirol Cycling Team, Elkov-Author Cycling Team, Meridiana Kamen Team, Synergy Baku Cycling Project, Team Hrinkow Advarics Cycleang, ROG-Ljubljana. Amplatz-BMC, Equip nacional d'Eslovènia

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 15 de juny | Koper - Kočevje | 159,4 km | Sam Bennett (IRL) | Sam Bennett (IRL) |
| 2a | 16 de juny | Ljubljana - Ljubljana | 169,9 km | Luka Mezgec (SVN) | Luka Mezgec (SVN) |
| 3a | 17 de juny | Celje - Rogla | 167,7 km | Rafał Majka (POL) | Rafał Majka (POL) |
| 4a | 18 de juny | Rogaška Slatina - Novo Mesto | 160,0 km | Sam Bennett (IRL) | Rafał Majka (POL) |

## Classificació final

| | Ciclista | Equip | Temps |
| 1 | Rafał Majka (POL) | Bora-Hansgrohe | 15h 56' 23" |
| 2 | Giovanni Visconti (ITA) | Bahrain-Merida | + 07" |
| 3 | Jack Haig (AUS) | ORICA-Scott | + 17" |
| 4 | Gregor Mühlberger (AUT) | BORA-hansgrohe | + 35" |
| 5 | Tadej Pogacar (SVN) | ROG-Ljubljana | + 46" |
| 6 | Hermann Pernsteiner (AUT) | Amplatz-BMC | + 48" |
| 7 | Mattia Cattaneo (ITA) | Androni Giocattoli | + 1' 08" |
| 8 | Paweł Cieślik (POL) | Elkov-Author Cycling Team | + 1' 13" |
| 9 | Ivan Santaromita (ITA) | Nippo-Vini Fantini | + 1' 14" |
| 10 | Edward Ravasi (ITA) | UAE Team Emirates | + 1' 31" |

## Referències

* ↑ «General Classification - 2017 - Tour of Slovenia». procyclingstats.com. [Consulta: 19 juny 2017].

## Enllaços externs

* Web oficial Arxivat 2007-10-20 a Wayback Machine. (eslovè)
# Xot d'Anjouan

El xot d'Anjouan (Otus capnodes) és una espècie d'ocell de la família dels estrígids (Strigidae). Habita els boscos de l'illa d'Anjouan, a les Comores. El seu estat de conservació es considera en perill d'extinció.

## Referències

* ↑ «Xot d'Anjouan». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 257. ISBN 978-84-16728-37-4.
* ↑ BirdLife International. «Anjouan Scops-owl. Otus capnodes» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 7 novembre 2022].
# Widgiemoolthalita

La widgiemoolthalita és un mineral de la classe dels carbonats. Rep el seu nom de la seva localitat tipus, la mina 132 nord, situada a prop de Widgiemooltha, a Austràlia Occidental.

## Característiques

La widgiemoolthalita és un carbonat de fórmula química Ni₅(CO₃)₄(OH)₂·5H₂O. Cristal·litza en el sistema monoclínic. La seva duresa a l'escala de Mohs és 3,5.
Segons la classificació de Nickel-Strunz, la widgiemoolthalita pertany a «05.DA: Carbonats amb anions addicionals, amb H₂O, amb cations de mida mitjana» juntament amb els següents minerals: dypingita, hidromagnesita, giorgiosita, artinita, indigirita, clorartinita, otwayita, zaratita, kambaldaïta, cal·laghanita, claraïta, hidroscarbroïta, scarbroïta, caresita, quintinita, charmarita, stichtita-2H, brugnatel·lita, clormagaluminita, hidrotalcita-2H, piroaurita-2H, zaccagnaïta, comblainita, desautelsita, hidrotalcita, piroaurita, reevesita, stichtita i takovita.

## Formació i jaciments

Va ser descoberta l'any 1992 a la mina 132 Nord, a prop de Widgiemooltha, a Austràlia Occidental (Austràlia), sent l'únic indret on ha estat trobada aquesta espècie mineral.

## Referències

* ↑ «Widgiemoolthalite» (en anglès). Mindat. [Consulta: 27 maig 2017].
# Xenotima-(Y)

La xenotima-(Y) és un mineral de la classe dels fosfats, que pertany al grup de la xenotima.

## Característiques

La xenotima-(Y) és un fosfat de fórmula química Y(PO₄). És un mineral rar, compost principalment d'itri, i pot contenir també diverses terres rares, calci, urani, tori, silici o fluor. A més dels elements de la seva fórmula, sol portar com a impuresa erbi, substituint l'itri en l'estructura. Cristal·litza en el sistema tetragonal. La seva duresa a l'escala de Mohs es troba entre 4 i 5. És isoestructural amb el zircó, i forma una sèrie de solució sòlida amb la chernovita-(Y) (YAsO₄), en la qual la substitució gradual del fòsfor per arsènic va donant els diferents minerals de la sèrie Chernovita-(Y)-Xenotima-(Y). El seu patró de difracció de raigs X és similar al de l'atelisita-(Y).
Segons la classificació de Nickel-Strunz, la xenotima-(Y) pertany a «08.A - Fosfats, etc. sense anions addicionals, sense H₂O, només amb cations de mida gran» juntament amb els següents minerals: nahpoïta, monetita, weilita, švenekita, archerita, bifosfamita, fosfamita, buchwaldita, schultenita, chernovita-(Y), dreyerita, wakefieldita-(Ce), wakefieldita-(Y), pretulita, xenotima-(Yb), wakefieldita-(La), wakefieldita-(Nd), pucherita, ximengita, gasparita-(Ce), monacita-(Ce), monacita-(La), monacita-(Nd), rooseveltita, cheralita, monacita-(Sm), tetrarooseveltita, chursinita i clinobisvanita.

## Formació i jaciments

Va ser descoberta a Hitterø, Flekkefjord (Vest-Agder, Noruega), i se n'ha trobat a prop d'un miler d'indrets diferents. Als territoris de parla catalana se n'ha trobat a Vimbodí i Poblet, a la Conca de Barberà (Tarragona, Catalunya).

## Referències

* ↑ «Xenotime-(Y)» (en anglès). Mindat. [Consulta: 15 agost 2016].
* ↑ «Xenotime-(Y)» (en anglès). Mindat. [Consulta: 30 desembre 2013].
# Winterfeld

Winterfeld és un nucli del municipi d'Apenburg-Winterfeld a l'estat de Saxònia-Anhalt. El 2007 tenia 609 habitants. Fins a l'1 de juliol 2009 era una municipi independent. El 2008, els consistoris d'Apenburg i Winterfeld van decidir una fusió voluntària i la nova entitat va prendre el nom de Flecken Apenburg-Winterfeld. La nissaga dels senyors o comptes de Winterfeld (de vegades també escrit Winterfeldt) és originària d'allà.

## Nuclis

* Baars (fusionat l'1 d'agost del 1973)
* Quadendambeck (el 1950 fusionat amb Baars)
* Recklingen (fusionat el 17 d'octubre del 1973)

## Llocs d'interès

* L'església
* Els dòlmens al jardí de la rectoria
* Dolmen
* Monument a les víctimes de la Primera Guerra Mundial
* Carrer Major Dorfstrasse

## Enllaços i referències

             A Wikimedia Commons hi ha contingut multimèdia relatiu a: Winterfeld
* Großsteingrab "Winterfeld", Winterfeld, Altmark Web sobre els dolmens amb moltes fotos
# Wädenswil

Wädenswil és un municipi del cantó de Zúric (Suïssa), situat al districte de Horgen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Zarià (Baixkíria)

* Per a altres significats, vegeu «Zarià».
Zarià (en rus: Заря) és un poble de Baixkíria, a Rússia, que en el cens del 2010 tenia 294 habitants. Pertany al districte d'Arkhànguelskoie.

## Referències

* ↑ Единый электронный справочник муниципальных районов Республики Башкортостан — приложение в формате Excel Arxivat 2016-03-04 a Wayback Machine..
# Warner

«Warner» té aquests significats:
* Toponímia:
** Warner (Dakota del Sud), població dels Estats Units a l'estat de Dakota del Sud
** Warner (Oklahoma), població dels Estats Units a l'estat d'Oklahoma
** Warner (Nova Hampshire), població dels Estats Units a l'estat de Nova Hampshire
* Biografia:
** Warner Baxter (1889, Columbus, Ohio - 1951, Beverly Hills, Califòrnia), actor estatunidenc
** Silvia Warner (1893 - ?), compositora i musicògrafa estatunidenca
** Jack Austin Warner, polític, empresari i dirigent esportiu de Trinitat i Tobago.
* Empreses:
** Warner Bros, productora de cinema i televisió
** Warner Bros Animation, divisió d'animació de l'empresa Warner Bros
** Warner Bros Cartoons, divisió interna de Warner Bros Pictures
** Warner Bros Records, grup discogràfic depenent de Warner Music Group
** Warner Bros Television, productora i distribuïdora de televisió
** Warner Music Group, multinacional d'empreses discogràfiques
** Time Warner, empresa dedicada a la comunicació
* Edificis:
** Time Warner Center, complex d'edificis constituït de dues torres bessones
** Time Warner Cable Arena, pavelló esportiu a Charlotte (Carolina del Nord, EUA)
# Warnacari II

Warnacari II o Garnier II (mort el 626 o 628) fou un aristòcrata franc de l'època merovíngia, majordom de palau del Regne de Borgonya del 612 a la seva mort, i breument del regne d'Austràsia el 613.

## Biografia

Warnacari es va casar amb una filla de Clotari II, Berta. Va començar la seva carrera durant la minoria de Teodoric II, rei de Borgonya a partir del 595, quan tenia la regència Brunequilda (Brunehaut), àvia del rei. Va esdevenir majordom de palau el 612, just després de la reunificació de l'Austràsia i de Borgonya, a conseqüència de la mort de Teodobert II, rei d'Austràsia.
Teodoric va morir poc després, i a l'adveniment del jove Sigebert II, desconfiant de la influència que sobre ell exercia Brunequilda, que tenia una política centralitzadora, Warnacari va agafar la direcció del moviment de rebel·lió dels grans de Borgonya contra ella (613) i va fer aliança amb el rei de Nèustria Clotari II, al que va deixar envair Borgonya i Austràsia i executar a Brunequilda, Sigebert i el seu germà Corb.
Clotari va reeixir així en reunificar el regnum francorum, i Warnacari va ser breument majordom d'Austràsia i va continuar assegurant la majordomia del palau de Borgonya fins a la seva mort el 626 (o 628, any en què hauria convocat un concili dels bisbes borgonyons).
Va deixar un fill, Godí, que es va casar amb la seva segona esposa.
# Zebrias lucapensis

Zebrias lucapensis és un peix teleosti de la família dels soleids i de l'ordre dels pleuronectiformes que es troba a les costes de les Filipines.

## Referències

* ↑ The Taxonomicon (anglès)
* ↑ FishBase (anglès)
# Portada/article juliol 16
## Manuel Joaquim Raspall i Mayol

Manuel Joaquim Raspall i Mayol (Barcelona, 24 de maig de 1877 – la Garriga, 15 de setembre de 1937) fou un arquitecte modernista i noucentista català.
Arquitecte d'un modernisme tardà, no arribà a tenir la fama dels seus predecessors i mestres Domènech i Montaner o Puig i Cadafalch que havien gaudit de l'interès de les grans fortunes i els mecenes entre els seus clients. Tanmateix, Raspall va saber adaptar-se a un temps canviant i la seva obra va del modernisme al noucentisme per acabar en un déco incipient. La major part de les seves obres es concentren entre Barcelona i el Vallès Oriental. Les obres principals a la Garriga i Cardedeu, avui considerades Bé Cultural d'Interès Nacional, van estar a punt de caure sota les excavadores als anys 70. De fet, quasi un 60% dels més de 760 projectes signats han desaparegut. Raspall, a més, actuà com urbanista, ja que fou arquitecte municipal de l'Ametlla del Vallès, la Garriga, Caldes de Montbui i Granollers en un període de creixement que forçà aquests municipis a desenvolupar un planejament urbanístic vigent fins als anys 80.
# Neoperla yao

Neoperla yao és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Indoxina: el Vietnam.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Stark, 1987. Aquatic Insects 9(1):47.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)
* ↑ Perlidae Species Listing Arxivat 2011-01-16 a Wayback Machine. (anglès)

## Bibliografia

* Stark & Sivec, 2008. Illiesia 4(3):41.

## Enllaços externs

* BioLib (anglès)
# Tel·lurur de bismut

El tel·lurur de bismut (Bi₂Te₃) és una pols grisa que és un compost de bismut i tel·luri també conegut com a tel·lurur de bismut (III). És un semiconductor que, quan s'alia amb antimoni o seleni, és un material termoelèctric eficient per a la refrigeració o la generació d'energia portàtil. És un aïllant topològic i, per tant, presenta propietats físiques que depenen del gruix.
El tel·lurur de bismut és un semiconductor en capes de buit estret amb una cèl·lula unitat trigonal. L'estructura de la banda de valència i conducció es pot descriure com un model de molts el·lipsoides amb 6 el·lipsoides d'energia constant que es centren en els plans de reflexió. Bi ₂ Te ₃ es divideix fàcilment al llarg de l'eix trigonal a causa de l'enllaç de Van der Waals entre àtoms de tel·luri veïns. Per això, els materials a base de tel·lúrur de bismut utilitzats per a la generació d'energia o aplicacions de refrigeració han de ser policristalins. A més, el coeficient de volum de Seebeck es compensa al voltant de la temperatura ambient, forçant els materials utilitzats en els dispositius de generació d'energia a ser un aliatge de bismut, antimoni, tel·luri i seleni.
Recentment, els investigadors han intentat millorar l'eficiència de Materials basats en mitjançant la creació d'estructures on es redueixen una o més dimensions, com nanofils o pel·lícules primes. En un d'aquests casos, es va demostrar que el tel·lurur de bismut de tipus n tenia un coeficient Seebeck millorat (tensió per unitat de diferència de temperatura) de -287 μV/K a 54 °C, Tanmateix, cal adonar-se que el coeficient de Seebeck i la conductivitat elèctrica tenen una compensació: un coeficient de Seebeck més alt provoca una disminució de la concentració de portadors i una disminució de la conductivitat elèctrica.
En un altre cas, els investigadors informen que el tel·lurur de bismut té una alta conductivitat elèctrica d'1,1 × 10$^5$ S·m/m² amb la seva molt baixa conductivitat tèrmica de gelosia d'1,20 W/(m·K), similar al vidre normal.

## Referències

* 1 2 Takeiishi, M. «Thermal conductivity measurements of Bismuth Telluride thin films by using the 3 Omega method». . Arxivat 2007-06-28 a Wayback Machine.
* ↑ Caywood, L. P.; Miller, G. Phys. Rev. B, 2, 8, 1970, pàg. 3209. Bibcode: 1970PhRvB...2.3209C. DOI: 10.1103/PhysRevB.2.3209.
* ↑ Teweldebrhan, D.; Goyal, V.; Balandin, A. A «From Graphene to Bismuth Telluride: Mechanical Exfoliation of Quasi-2D Crystals for Applications in Thermoelectrics and Topological Insulators». Nano Letters, 10, 12, 2010, pàg. 1209–18. Bibcode: 2010NanoL..10.1209T. DOI: 10.1021/nl903590b. PMID: 20205455.
* ↑ Goldsmid, H. J.; Sheard, A. R.; Wright, D. A. Br. J. Appl. Phys., 9, 9, 1958, pàg. 365. Bibcode: 1958BJAP....9..365G. DOI: 10.1088/0508-3443/9/9/306.
* ↑ Childres, Isaac; Tian, Jifa; Miotkowski, Ireneusz; Chen, Yong «AFM and Raman studies of topological insulator materials subject to argon plasma etching». Philosophical Magazine, 93, 6, 2013, pàg. 681–689. arXiv: 1209.2919. Bibcode: 2013PMag...93..681C. DOI: 10.1080/14786435.2012.728009.
# Komodo

«Komodo» té aquests significats:
* Dragó de Komodo, espècie gegant de rèptil.
* Komodo (illa), illa d'Indonèsia.
# Txeremkhovo

Txeremkhovo (en rus Черемхово) és una ciutat de l'óblast d'Irkutsk, a Rússia. Es troba al sud de Sibèria, a 120 km al nord-oest d'Irkutsk.

## Etimologia

El nom deriva del torrent Txeremkhovka que passa prop de la ciutat, i Txeremkhovka deriva de txeriómukha (черёмуха), que en rus vol dir "cirerer".

## Història

Fou fundada el 1772 com un poble i estació postal al camí de Moscou. A finals del segle xix arribà a la vila el ferrocarril Transsiberià, en aquell moment començà també l'explotació de les mines de carbó. El 1896 s'hi obrí el primer pou, i el 1906 ja n'hi havia 89. El 1917 Txeremkhovo rebé l'estatus de ciutat.

## Enllaços externs

* (rus) Informació sobre Txeremkhovo
* (rus) Mapes topogràfics
# His favourite Pastime

His favourite Pastime és una comèdia burlesca amb Charlie Chaplin, estrenada el 1914

## Argument

Charlie passa el temps al seu bar habitual, ebri, i organitza una baralla. A la porta, veu una bonica noia en un taxi. La segueix a casa seva i vol seduir-la, desgraciadament el marit d'aquesta última el descobreix.

## Repartiment

* Charles Chaplin
* Roscoe 'Fatty' Arbuckle
* Viola Barry

## Enllaços externs

* Visionar la pel·lícula
# Neoperla wui

Neoperla wui és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a la Xina: Guizhou.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* 1 2 Yang, C. & D. Yang, 1990. Guizhou Science 8(4):3.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Enllaços externs

* Encyclopedia of Life (anglès)